title: Smernica Komisie 2010/86/EÚ z  2. decembra 2010 , ktorou sa mení a dopĺňa smernica Rady 91/414/EHS s cieľom zaradiť haloxyfop-P medzi účinné látky  Text s významom pre EHP

text:
               3.12.2010

               SK

               Úradný vestník Európskej únie

               L 317/36

         SMERNICA KOMISIE 2010/86/EÚ
   z 2. decembra 2010,
   ktorou sa mení a dopĺňa smernica Rady 91/414/EHS s cieľom zaradiť haloxyfop-P medzi účinné látky
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 703/2001 (3) sa ustanovujú podrobné pravidlá vykonávania druhej etapy pracovného programu uvedeného v článku 8 ods. 2 smernice 91/414/EHS a ustanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Do tohto zoznamu patril haloxyfop-R. Rozhodnutím Komisie 2007/437/ES (4) sa rozhodlo o nezaradení látky haloxyfop-R do prílohy I k smernici 91/414/EHS.

               (2)

               V súlade s článkom 6 ods. 2 smernice 91/414/EHS pôvodný oznamovateľ (ďalej len „žiadateľ“) predložil novú žiadosť o uplatnenie skráteného konania podľa článkov 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie v rámci hodnotenia účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici (5).

               (3)

               Žiadosť bola predložená Dánsku, ktoré bolo nariadením (ES) č. 451/2000 určené ako spravodajský členský štát. Časová lehota na skrátené konanie bola dodržaná. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2007/437/ES. Žiadosť tiež spĺňa ostatné formálne a procedurálne požiadavky uvedené v článku 15 nariadenia (ES) č. 33/2008. V žiadosti je ako označenie danej účinnej látky použité skôr označenie ISO „haloxyfop-P“ ako termín používaný predtým, „haloxyfop-R“.

               (4)

               Dánsko vyhodnotilo nové informácie a údaje, ktoré predložil žiadateľ a vypracovalo dodatočnú správu. Uvedenú správu postúpilo Európskemu úradu pre bezpečnosť potravín (ďalej len „úrad“) a Komisii 3. apríla 2009. Úrad dodatočnú správu postúpil ďalším členským štátom a žiadateľovi, aby k nej mohli vyjadriť pripomienky, a doručené pripomienky postúpil Komisii. Dňa 9. októbra 2009 úrad v súlade s článkom 20 ods. 1 nariadenia (ES) č. 33/2008 a na žiadosť Komisie predstavil Komisii svoje závery týkajúce sa látky haloxyfop-P (6). Členské štáty a Komisia preskúmali návrh hodnotiacej správy, dodatočnú správu a závery úradu v rámci Stáleho výboru pre potravinový reťazec a zdravie zvierat a finalizovali ich 28. októbra 2010 vo forme revíznej správy Komisie týkajúcej sa látky haloxyfop-P.

               (5)

               Spravodajský členský štát v dodatočnej správe a EFSA v novom závere sa zamerali na obavy, ktoré viedli k nezaradeniu látky. Tieto obavy sa týkali predovšetkým potenciálneho znečistenia podzemnej vody, a možno aj pitnej vody, určitými metabolitmi, a rizika pre cicavce.

               (6)

               Nové údaje predložené žiadateľom ukázali, že, príslušné metabolity nie sú relevantné ani z toxikologického, ani z biologického hľadiska, a z ekotoxikologického hľadiska predstavujú malé riziko.

               (7)

               Vďaka dodatočným údajom a informáciám, ktoré poskytol žiadateľ, boli teda vylúčené špecifické obavy, ktoré viedli k nezaradeniu látky. Neboli vznesené žiadne ďalšie otvorené vedecké otázky.

               (8)

               Z rôznych vykonaných preskúmaní vyplýva, že možno očakávať, že prípravky na ochranu rastlín, ktoré obsahujú haloxyfop-P, vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v revíznej správe Komisie. Preto je vhodné zaradiť haloxyfop-P do prílohy I, aby sa vo všetkých členských štátoch zabezpečilo udeľovanie povolení pre prípravky na ochranu rastlín, ktoré obsahujú túto účinnú látku, a to v súlade s ustanoveniami uvedenej smernice.

               (9)

               Bez toho, aby bol dotknutý uvedený záver, je vhodné získať ďalšie informácie o určitých konkrétnych bodoch. V článku 6 ods. 1 smernice 91/414/ES sa stanovuje, že zaradenie látky do prílohy I môže podliehať určitým podmienkam. Preto je vhodné žiadať, aby žiadateľ predložil informácie potvrdzujúce posúdenie vystavenia podzemnej vody v súvislosti s účinnou látkou a jej pôdnymi metabolitmi DE-535 fenolom, DE-535 pyridinolom a DE-535 pyridinónom.

               (10)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (11)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. júna 2011. Komisii bezodkladne oznámia znenie týchto ustanovení a tabuľku zhody medzi uvedenými ustanoveniami a touto smernicou.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze určia členské štáty.
   Článok 3
   Táto smernica nadobúda účinnosť 1. januára 2011.
   Článok 4
   Táto smernica je určená členským štátom.

      V Bruseli 2. decembra 2010

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 98, 7.4.2001, s. 6.

      (4)  Ú. v. EÚ L 163, 23.6.2007, s. 22.

      (5)  Ú. v. EÚ L 15, 18.1.2008, s. 5.

      (6)  Európsky úrad pre bezpečnosť potravín (European Food Safety Authority: Záver z partnerského preskúmania pesticídov z hľadiska posúdenia rizika účinnej látky haloxyfop-P (haloxyfop-R); EFSA Journal 2009; 7(11): 1348. [102 s.]. doi:10.2903/j.efsa.2009.1348. K dispozícii na: www.efsa.europa.eu

      PRÍLOHA
      Na koniec tabuľky v prílohe I k smernici 91/414/ES sa dopĺňa táto položka:

                     Č.

                     Bežný názov, identifikačné čísla

                     Názov podľa IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „314

                     Haloxyfop-P
                     Č. CAS:
                     kyselina: 95977-29-0

                        ester: 72619-32-0

                     č. CIPAC:
                     kyselina: 526

                        ester: 526.201

                     kyselina: kyselina (R)-2-{4-[3-chlór-5-(trifluórmetyl)-2-pyridyloxy]fenoxy}propánová

                        ester: O-metyl-(R)-2-{4-[3-chlór-5-(trifluórmetyl)-2-pyridyloxy]fenoxy}propanoát

                     ≥ 940 g/kg

                        (haloxyfop-P-metylester)

                     1. januára 2011

                     31. decembra 2020

                     ČASŤ A
                     Môže sa používať len ako herbicíd.
                     ČASŤ B
                     Na vykonávanie jednotných zásad prílohy VI sa zohľadnia závery revíznej správy týkajúcej sa látky haloxyfop-P finalizovanej v Stálom výbore pre potravinový reťazec a zdravie zvierat 28. októbra 2010, a najmä jej dodatky I a II.
                     V rámci tohto celkového hodnotenia členské štáty venujú osobitnú pozornosť:

                                 —

                                 bezpečnosti používateľov: v podmienkach používania musí byť predpísané používanie primeraných osobných ochranných prostriedkov,

                                 —

                                 ochrane vodných organizmov: podmienky povolenia by v prípade potreby mali zahŕňať opatrenia na zníženie rizika, ako sú primerané ochranné zóny,

                                 —

                                 bezpečnosti spotrebiteľov, pokiaľ ide o výskyt metabolitov DE-535 pyridinolu a DE-535 pyridinónu v podzemnej vode.

                           Príslušné členské štáty zabezpečia, aby žiadateľ predložil Komisii najneskôr do 31. decembra 2012 informácie potvrdzujúce posúdenie vystavenia podzemnej vody v súvislosti s účinnou látkou a jej pôdnymi metabolitmi DE-535 fenolom, DE-535 pyridinolom a DE-535 pyridinónom.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Smernica Komisie 2010/28/EÚ z  23. apríla 2010 , ktorou sa mení a dopĺňa smernica Rady 91/414/EHS s cieľom zaradiť metalaxyl ako účinnú látku (Text s významom pre EHP)

text:
               24.4.2010

               SK

               Úradný vestník Európskej únie

               L 104/57

         SMERNICA KOMISIE 2010/28/EÚ
   z 23. apríla 2010,
   ktorou sa mení a dopĺňa smernica Rady 91/414/EHS s cieľom zaradiť metalaxyl ako účinnú látku
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               Metalaxyl je jednou z látok uvedených v prílohe I k nariadeniu Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o umiestnení na trh prípravkov na ochranu rastlín (2).

               (2)

               Na základe rozsudku Súdneho dvora Európskych spoločenstiev z 18. júla 2007 vo veci C-326/05 P Industrias Químicas del Vallés vs. Komisia (3), ktorým sa zrušilo rozhodnutie Komisie 2003/308/ES (4) o nezaradení metalaxylu do prílohy I k smernici Rady 91/414/EHS, prijala Komisia nariadenie (ES) č. 1313/2007 z 8. novembra 2007, ktorým sa menia a dopĺňajú nariadenia (ES) č. 2076/2002, pokiaľ ide o predĺženie časovej lehoty uvedenej v článku 8 ods. 2 smernice Rady 91/414/EHS v súvislosti s metalaxylom a (ES) č. 2024/2006, pokiaľ ide o zrušenie výnimky týkajúcej sa metalaxylu (5), a nariadenie (ES) č. 416/2008 z 8. mája 2008, ktorým sa mení a dopĺňa nariadenie (EHS) č. 3600/92, pokiaľ ide o posúdenie účinnej látky metalaxyl podľa článku 8 ods. 2 smernice Rady 91/414/EHS o uvádzaní prípravkov na ochranu rastlín na trh (6).

               (3)

               V článku 266 Zmluvy o fungovaní Európskej únie sa vyžaduje, aby inštitúcia, ktorej akt bol vyhlásený za neplatný, prijala potrebné opatrenia na dosiahnutie súladu s rozsudkom Súdneho dvora. Preto je potrebné metalaxyl ešte raz posúdiť so zohľadnením predložených dodatočných informácií.

               (4)

               Spravodajský členský štát Portugalsko predložil dodatočnú hodnotiacu správu, ktorá bola vzájomne preskúmaná členskými štátmi a Komisiou a ktorá bola finalizovaná v Stálom výbore pre potravinový reťazec a zdravie zvierat 12. marca 2010 vo forme hodnotiacej správy Komisie týkajúcej sa metalaxylu.

               (5)

               Hodnotenie metalaxylu neprinieslo žiadne otvorené otázky, ktorými by sa zaoberal Európsky úrad pre bezpečnosť potravín, ktorý prebral úlohu Vedeckého výboru pre rastliny.

               (6)

               Z rôznych preskúmaní vyplynulo, že možno očakávať, že prípravky na ochranu rastlín s obsahom metalaxylu vo všeobecnosti spĺňajú požiadavky ustanovené v článku 5 ods. 1 písm. a) a b) smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v hodnotiacej správe Komisie. Preto je vhodné zaradiť metalaxyl do prílohy I s cieľom zabezpečiť, aby sa povolenia na prípravky na ochranu rastlín s obsahom metalaxylu mohli vo všetkých členských štátoch udeľovať v súlade s ustanoveniami tejto smernice.

               (7)

               Pred zaradením účinnej látky do prílohy I by sa mala poskytnúť primeraná lehota, aby sa mohli členské štáty a zainteresované strany pripraviť na splnenie nových požiadaviek, ktoré vyplynú z tohto zaradenia.

               (8)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šesť mesiacov na preskúmanie existujúcich povolení na prípravky na ochranu rastlín s obsahom metalaxylu, aby sa zabezpečilo splnenie požiadaviek ustanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali v prípade potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa malo poskytnúť dlhšie obdobie na podanie a posúdenie úplnej dokumentácie prílohy III pre každý prípravok na ochranu rastlín pre každé plánované použitie v súlade s jednotnými zásadami stanovenými v smernici 91/414/EHS.

               (9)

               Skúsenosti získané z predchádzajúcich zaradení účinných látok posúdených v rámci nariadenia (EHS) č. 3600/92 do prílohy I k smernici 91/414/EHS ukázali, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia má prístup k dokumentácii spĺňajúcej požiadavky prílohy II k uvedenej smernici. Týmto objasnením sa však neustanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení a dopĺňa príloha I.

               (10)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (11)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa podľa prílohy k tejto smernici.
   Článok 2
   Členské štáty prijmú a uverejnia najneskôr do 31. decembra 2010 zákony, iné právne predpisy a správne ustanovenia potrebné na dosiahnutie súladu s touto smernicou. Komisii bezodkladne oznámia znenie uvedených ustanovení a korelačnú tabuľku medzi uvedenými ustanoveniami a touto smernicou.
   Tieto ustanovenia sa uplatňujú od 1. januára 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze určia členské štáty.
   Článok 3
   1.   V súlade so smernicou 91/414/EHS členské štáty v prípade potreby do 31. decembra 2010 zmenia alebo odoberú existujúce povolenia týkajúce sa prípravkov na ochranu rastlín s obsahom metalaxylu ako účinnej látky.
   Do tohto dátumu overia predovšetkým to, či sú splnené podmienky prílohy I k tejto smernici týkajúce sa metalaxylu s výnimkou tých, ktoré sú stanovené v údajoch v časti B týkajúcich sa uvedenej účinnej látky, a či držiteľ povolenia mal alebo má prístup k dokumentácii spĺňajúcej požiadavky prílohy II k tejto smernici v súlade s podmienkami článku 13.
   2.   Odchylne od odseku 1 členské štáty prehodnotia najneskôr do 30. júna 2010 každý povolený prípravok na ochranu rastlín s obsahom metalaxylu buď ako jedinej účinnej látky, alebo ako jednej z viacerých účinných látok, z ktorých všetky sú uvedené v prílohe I k smernici 91/414/EHS, a to v súlade s jednotnými zásadami ustanovenými v prílohe VI k smernici 91/414/EHS a na základe dokumentácie spĺňajúcej požiadavky prílohy III k uvedenej smernici a so zohľadnením údajov v časti B v prílohe I k tejto smernici týkajúcej sa metalaxylu. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po uvedenom určení členské štáty postupujú takto:

               a)

               v prípade prípravku s obsahom metalaxylu ako jedinej účinnej látky v prípade potreby zmenia a doplnia alebo odoberú povolenie najneskôr do 30. júna 2014 alebo

               b)

               v prípade prípravku s obsahom metalaxylu ako jednej z viacerých účinných látok v prípade potreby zmenia a doplnia alebo odoberú povolenie najneskôr do 30. júna 2014 alebo do dátumu určeného na takúto zmenu a doplnenie alebo odobratie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý dátum nastane neskôr.

         Článok 4
   Táto smernica nadobúda účinnosť 1. júla 2010.
   Článok 5
   Táto smernica je určená členským štátom.

      V Bruseli 23. apríla 2010

            Za Komisiu

            predseda

         José Manuel BARROSO

      (1)  Ú. v. ES L 230, 19. 8.1991, s. 1.

      (2)  Ú. v. ES L 366, 15.12.1992, s. 10.

      (3)  [2007] Zb. I-6557.

      (4)  Ú. v. EÚ L 113, 7.5.2003, s. 8.

      (5)  Ú. v. EÚ L 291, 9.11.2007, s. 11.

      (6)  Ú. v. EÚ L 125, 9.5.2008, s. 25.

      PRÍLOHA
      V prílohe I k smernici 91/414/EHS sa na konci tabuľky dopĺňa tento riadok:

                     Číslo

                     Spoločný názov, identifikačné čísla

                     Názov podľa IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „309

                     Metalaxyl
                     č. CAS 57837-19-1
                     č. CIPAC 365

                     Metyl N-(metoxyacetyl)-N-(2,6-xylyl)-DL-alaninát

                     950 g/kg
                     Nečistota 2,6-dimetylanilín sa považuje za toxikologické riziko. Jej hodnota preto nesmie byť vyššia ako 1g/kg.

                     1. júla 2010

                     30. júna 2020

                     ČASŤ A
                     Povolené môžu byť len použitia ako fungicíd.
                     ČASŤ B
                     Na uplatňovanie jednotných zásad prílohy VI sa zohľadnia závery hodnotiacej správy týkajúcej sa metalaxylu finalizovanej Stálym výborom pre potravinový reťazec a zdravie zvierat 12. marca 2010, a najmä jej dodatky I a II.
                     Členské štáty musia venovať osobitnú pozornosť možnosti kontaminácie spodných vôd účinnou látkou alebo produktmi jej rozpadu CGA 62826 a CGA 108906, pokiaľ sa účinná látka bude používať v regiónoch s citlivými pôdnymi a/alebo klimatickými podmienkami. V prípade potreby by sa mali uplatňovať opatrenia na zmiernenie rizika.“

         (1)  Ďalšie údaje o charaktere a špecifikácii účinnej látky sú uvedené v hodnotiacej správe.


title: Ôsma smernica Rady zo 6. decembra 1979 o zosúladení právnych predpisov členských štátov týkajúcich sa daní z obratu — Úpravy o vrátení dane z pridanej hodnoty platiteľom dane, ktorí nemajú sídlo na území štátu

text:
Dôležité právne oznámenie

|

31979L1072

Úradný vestník L 331 , 27/12/1979 S. 0011 - 0019 Fínske špeciálne vydanie: Kapitola 9 Zväzok 1 S. 0084  Grécke špeciálne vydanie: Kapitola 09 Zväzok 1 S. 0111  Švédske špeciálne vydanie: Kapitola 9 Zväzok 1 S. 0084  Španielske špeciálne vydanie: Kapitola 09 Zväzok 1 S. 0116  Portugalské špeciálne vydanie Kapitola 09 Zväzok 1 S. 0116

		Ôsma smernica Radyzo 6. decembra 1979o zosúladení právnych predpisov členských štátov týkajúcich sa daní z obratu — Úpravy o vrátení dane z pridanej hodnoty platiteľom dane, ktorí nemajú sídlo na území štátu(79/1072/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na Šiestu smernicu Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — Spoločný systém dane z pridanej hodnoty (jednotné stanovenie zdaniteľného základu) [1], najmä na jej článok 17 (4),so zreteľom na návrh Komisie [2],so zreteľom na stanovisko Európskeho parlamentu [3],so zreteľom na stanovisko Hospodárskeho a sociálneho výboru [4],keďže podľa článku 17 (4) smernice 77/388/EHS má Rada prijať vykonávacie predpisy spoločenstva o vrátení dane z pridanej hodnoty, vymedzenom v odseku 3 uvedeného článku, platiteľom dane, ktorí nemajú sídlo na území štátu;keďže je potrebné stanoviť pravidlá na zabezpečenie toho, aby platiteľ dane so sídlom na území niektorého z členských štátov mohol uplatniť nárok na vrátenie dane, ktorá mu bola fakturovaná za dodávku tovarov alebo služieb v inom členskom štáte, alebo ktorá bola zaplatená za dovoz do iného členského štátu, a tak zabrániť dvojitému zdaneniu;keďže je potrebné odstrániť rozdiely v platných ustanoveniach členských štátov, ktoré v niektorých prípadoch narúšajú obchod a voľnú súťaž;keďže zavedenie pravidiel spoločenstva v tejto oblasti urýchli efektívnu liberalizáciu pohybu osôb, tovarov a služieb, a tým napomôže zavŕšiť proces hospodárskej integrácie;keďže takéto pravidlá nesmú viesť k rôznemu zaobchádzaniu s platiteľmi dane v závislosti od toho, v ktorom členskom štáte majú sídlo;keďže je potrebné zamedziť niektoré formy úniku alebo vyhýbania sa dani;keďže podľa článku 17 (4) smernice 77/388/EHS môžu členské štáty v prípade platiteľov dane, ktorí majú sídlo mimo územia spoločenstva, odmietnuť vrátenie alebo uložiť dodatočné podmienky; keďže je však zároveň pri vrátení potrebné zamedziť zvýhodňovanie uvedených platiteľov dane v porovnaní s platiteľmi dane, ktorí majú sídlo na území spoločenstva;keďže spočiatku by sa mali prijať len predpisy spoločenstva obsiahnuté v tejto smernici; keďže tieto predpisy ukladajú najmä povinnosť, aby sa rozhodnutia týkajúce sa žiadostí o vrátenie oznámili do šiestich mesiacov od dátumu podania žiadosti; keďže vrátenie by sa malo uskutočniť v rovnakej lehote; keďže v období jedného roka od konečného dátumu stanoveného na zavedenie týchto predpisov bude mať Talianska republika právo na oznámenie rozhodnutí svojich príslušných orgánov o žiadostiach platiteľov dane, ktorí nemajú sídlo na jej území, a na vrátenie do deviatich mesiacov, s cieľom umožniť Talianskej republike prebudovať svoj súčasný systém a zaviesť systém spoločenstva;keďže Rada by mala prijať ďalšie predpisy na doplnenie systému spoločenstva; keďže, pokým tieto predpisy nenadobudnú účinnosť, členské štáty budú vracať daň zo služieb a tovarov, na ktoré sa nevzťahuje táto smernica, v súlade s predpismi, ktoré prijmú podľa článku 17 (4) smernice 77/388/EHS,PRIJALA TÚTO SMERNICU:Článok 1Na účel tejto smernice "platiteľom dane, ktorý nemá sídlo na území štátu" je osoba definovaná v článku 4 (1) smernice 77/388/EHS, ktorá počas obdobia uvedeného v prvej a druhej vete prvého pododseku článku 7 (1) nemá v tomto štáte ani sídlo svojej hospodárskej činnosti ani stálu pobočku, cez ktorú by vykonávala obchodný styk, a ani, v prípade, že takéto sídlo alebo pobočka neexistujú, svoje bydlisko alebo svoje bežné sídlo, a ktorá počas rovnakého obdobia nedodala žiadne tovary ani služby považované za dodané v danom štáte, s výnimkou:a) dopravných služieb a súvisiacich vedľajších služieb oslobodených od dane podľa článku 14 (1) i), článku 15 alebo článku 16 (1), (B), (C) a (D) smernice 77/388/EHS;b) služieb, pri ktorých platiteľom dane podľa článku 21 (1) b) smernice 77/388/EHS je výhradne ich príjemca.Článok 2Každý členský štát vráti platiteľovi dane, ktorý nemá sídlo na jeho území, ale má sídlo v niektorom inom členskom štáte, v závislosti na podmienkach uvedených nižšie, daň z pridanej hodnoty účtovanú v súvislosti so službami alebo hnuteľným majetkom, ktoré mu dodal iný platiteľ dane na území daného štátu alebo účtovanú v súvislosti s dovozom tovarov do krajiny, pokiaľ sa tieto tovary a služby použijú na účel obratov uvedených v článku 17 (3) a) a b) smernice 77/388/EHS a na služby poskytnuté podľa článku 1 b).Článok 3Aby mal právo na vrátenie, platiteľ dane uvedený v článku 2, ktorý nedodáva tovary ani služby považované za dodané na území štátu, musí:a) podať žiadosť podľa vzoru v prílohe A príslušnému orgánu uvedenému v prvom odseku článku 9 a priložiť originály faktúr alebo iných dovozných dokladov. Členské štáty poskytnú žiadateľovi vysvetlenie, ktoré musí v každom prípade obsahovať aspoň informácie uvedené v prílohe C;b) predložiť osvedčenie vystavené oprávneným orgánom štátu, v ktorom má platiteľ dane sídlo, že je v danom štáte platiteľom dane z pridanej hodnoty. Pokiaľ už príslušný organ podľa prvého odseku článku 9 takéto osvedčenie má, platiteľ dane ho nemusí znovu predkladať v období jedného roka od dátumu vydania prvého osvedčenia oprávneným orgánom štátu, v ktorom má platiteľ dane sídlo. Členské štáty nevydajú osvedčenia platiteľom dane, ktorí využívajú oslobodenie od dane podľa článku 24 (2) smernice 77/388/EHS;c) doložiť písomným prehlásením, že nedodal tovary ani služby považované za dodané na území štátu v období uvedenom v prvej a druhej vete prvého pododseku článku 7 (1);d) zaviazať sa vrátiť každú neoprávnene prijatú čiastku.Článok 4Aby mal nárok na vrátenie, platiteľ dane uvedený v článku 2, ktorý nedodal tovary ani služby považované za dodané na území štátu, okrem služieb uvedených v článku 1 a) a b), musí:a) splniť požiadavky stanovené v článku 3 a), b) a d),b) doložiť písomným prehlásením, že v období podľa prvej a druhej vety prvého pododseku článku 7 (1) nedodal tovary ani služby považované za dodané na území štátu, okrem služieb uvedených v článku 1 a) a b).Článok 5Na účel tejto smernice musia tovary a služby, za ktoré sa môže vrátiť daň, vyhovieť podmienkam podľa článku 17 smernice 77/388/EHS, ako sa uplatňujú v členskom štáte, ktorý má daň vrátiť.Táto smernica sa nevzťahuje na dodávky tovarov, ktoré sú alebo môžu byť oslobodené od dane podľa bodu 2 článku 15 smernice 77/388/EHS.Článok 6Členské štáty nesmú platiteľom dane uvedeným v článku 2 uložiť iné povinnosti popri tých, ktoré sú uvedené v článku 3 a 4, okrem povinnosti v osobitných prípadoch poskytnúť informácie potrebné na rozhodnutie, či je žiadosť o vrátenie dane oprávnená.Článok 71. Žiadosť o vrátenie uvedená v článkoch 3 a 4 sa vzťahuje na fakturovaný nákup tovarov a služieb alebo na dovoz uskutočnený v období nie kratšom ako tri mesiace alebo nie dlhšom ako jeden kalendárny rok. Žiadosť sa však môže vzťahovať aj na obdobie kratšie ako tri mesiace, ak toto obdobie predstavuje zvyšok kalendárneho roka. Takéto žiadosti sa môžu vzťahovať aj na faktúry alebo dovozné dokumenty, na ktoré sa nevzťahovali predchádzajúce žiadosti, a ktoré sa týkajú obchodov ukončených v danom kalendárnom roku. Žiadosti sa musia predložiť príslušnému orgánu podľa prvého odseku článku 9 do šiestich mesiacov po skončení kalendárneho roka, v ktorom bola daň splatná.Ak sa žiadosť vzťahuje na obdobie kratšie ako jeden kalendárny rok, a dlhšie ako tri mesiace, žiadaná čiastka nesmie byť nižšia ako protihodnota 200 európskych účtovných jednotiek v národnej mene; ak sa žiadosť vzťahuje na obdobie kalendárneho roka alebo na zvyšok kalendárneho roka, čiastka nesmie byť nižšia ako protihodnota 25 európskych účtovných jednotiek v národnej mene.2. Použije sa európska účtovná jednotka definovaná vo finančnom nariadení z 21. decembra 1977 [5], stanovená k 1. januáru roku obdobia uvedeného v prvej a druhej vete prvého pododseku odseku 1. Členské štáty môžu zaokrúhľovať čísla vychádzajúce po prepočte na národnú menu nanajvýš o 10 % nahor alebo nadol.3. Príslušný orgán podľa prvého odseku článku 9 opečiatkuje každú faktúru a/alebo dovozný dokument, aby sa zabránilo použitiu týchto dokumentov na opätovnú žiadosť o vrátenie, a do jedného mesiaca ich vráti.4. Rozhodnutia týkajúce sa žiadostí o vrátenie budú oznámené do šiestich mesiacov od podania žiadosti spolu s príslušnými dokumentmi požadovanými touto smernicou na posúdenie žiadosti príslušným orgánom uvedeným v odseku 3. Vrátenie sa vykoná pred ukončením horeuvedeného obdobia podľa požiadavky žiadateľa buď v členskom štáte, ktorý má daň vrátiť, alebo v štáte, v ktorom má žiadateľ sídlo. V druhom prípade zaplatí bankové poplatky za prevod žiadateľ.Zamietnutie žiadosti musí byť odôvodnené. Je možné sa proti nemu odvolať k príslušným orgánom dotyčného členského štátu formami a v lehotách, ktoré sú stanovené pre žiadosti o vrátenie dane, predkladané osobami podliehajúcimi daniam stanoveným v tomto štáte.5. Pokiaľ bola náhrada získaná podvodom alebo iným neoprávneným spôsobom, príslušný orgán uvedený v odseku 3 pristúpi k vymáhaniu nesprávne vyplatených čiastok a uložených peňažných pokút v súlade s postupom, aký sa uplatňuje v dotknutom členskom štáte, bez vplyvu na ustanovenia o vzájomnej pomoci pri spätnom získaní dane z pridanej hodnoty.V prípade podvodných žiadostí, pri ktorých podľa právnych predpisov jednotlivých štátov nie je možné uložiť peňažné pokuty, môže príslušný členský štát na obdobie najviac dvoch rokov od dátumu podania podvodnej žiadosti platiteľovi dane odmietnuť vyplatenie každej ďalšej náhrady. Ak bola uložená peňažná pokuta, ale nebola zaplatená, príslušný členský štát môže danému platiteľovi dane prerušiť všetky ďalšie náhrady, pokým pokutu neuhradí.Článok 8V prípade platiteľov dane, ktorí nemajú sídlo na území spoločenstva, môžu členské štáty vrátenie odmietnuť alebo stanoviť zvláštne požiadavky.Náhrada nesmie byť poskytnutá za výhodnejších podmienok, aké sa vzťahujú na platiteľov dane, ktorí majú sídlo na území spoločenstva.Článok 9Členské štáty vhodným spôsobom oznámia, ktorý orgán je oprávnený prijímať žiadosti uvedené v článku 3 a) a v článku 4 a).Osvedčenia uvedené v článku 3 b) a v článku 4 a), preukazujúce, že príslušná osoba je platiteľom dane, sa vyhotovia podľa vzoru v prílohe B.Článok 10Členské štáty uvedú do účinnosti predpisy potrebné na zavedenie tejto smernice s účinnosťou najneskôr k 1. januáru 1981. Smernica sa vzťahuje len na žiadosti o vrátenie dane z pridanej hodnoty z nakúpených tovarov alebo služieb fakturovaných od tohto dátumu, alebo z dovozov uskutočnených od tohto dátumu.Členské štáty oznámia Komisii znenie hlavných vnútroštátnych právnych predpisov, ktoré prijmú v oblasti, na ktorú sa vzťahuje táto smernica. Komisia s nimi oboznámi ostatné členské štáty.Článok 11Odchylne od článku 7 (4) môže Talianska republika do 1. januára 1982 predĺžiť obdobie uvedené v tomto odseku zo šiestich na deväť mesiacov.Článok 12Tri roky po dátume uvedenom v článku 10 Komisia po prerokovaní s členskými štátmi predloží Rade správu o používaní tejto smernice, najmä jej článkov 3, 4 a 7.Článok 13Táto smernica je adresovaná členským štátom.V Bruseli 6. decembra 1979Za RadupredsedaL. Preti[1] Ú. v. ES L 145, 13.6.1977, s. 1.[2] Ú. v. ES C 26, 1.2.1978, s. 5.[3] Ú. v. ES C 39, 12.2.1979, s. 14.[4] Ú. v. ES C 269, 13.11.1978, s. 51.[5] Ú. v. ES L 356, 31.12.1977, s. 1.--------------------------------------------------PRÍLOHA AVZOR+++++ TIFF ++++++++++ TIFF +++++--------------------------------------------------PRÍLOHA BVZOROSVEDČENIE O ŠTATÚTE PLATITEĽA DANE+++++ TIFF +++++--------------------------------------------------PRÍLOHA CMinimálne informácie, ktoré musia byť uvedené vo vysvetlení+++++ TIFF ++++++++++ TIFF +++++--------------------------------------------------


title: Smernica Komisie 2006/41/ES zo  7. júla 2006 , ktorou sa mení a dopĺňa smernica Rady 91/414/EHS s cieľom zaradiť klotianidin a petoxamid ako účinné látky   (Text s významom pre EHP)

text:
               8.7.2006

               SK

               Úradný vestník Európskej únie

               L 187/24

      SMERNICA KOMISIE 2006/41/ES
   zo 7. júla 2006,
   ktorou sa mení a dopĺňa smernica Rady 91/414/EHS s cieľom zaradiť klotianidin a petoxamid ako účinné látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V súlade s článkom 6 ods. 2 smernice 91/414/EHS dostalo Belgicko 26. septembra 2001 od spoločnosti Sumitomo Chemical Takeda Agro Ltd. London žiadosť o zaradenie účinnej látky klotianidinu do prílohy I k smernici 91/414/EHS. Rozhodnutím Komisie 2002/305/ES (2) sa potvrdilo, že dokumentácia bola „úplná“ v tom zmysle, že v zásade vyhovovala dátovým a informačným požiadavkám príloh II a III k smernici 91/414/EHS.

               (2)

               Nemecko dostalo 16. októbra 2000 žiadosť podľa článku 6 ods. 2 smernice 91/414/EHS od spoločnosti Stähler Agrochemie GmbH & Co. KG (v súčasnosti Stähler International GmbH & Co. KG) (v mene Taskforce Stähler Agrochemie GmbH & Co. KG, Tokuyama Europe GmbH a Tomen France S.A.) o zaradenie účinnej látky petoxamid do prílohy I k smernici 91/414/EHS. Rozhodnutím Komisie 2001/626/ES (3) sa potvrdilo, že dokumentácia bola „úplná“ v tom zmysle, že v zásade vyhovovala dátovým a informačným požiadavkám príloh II a III k smernici 91/414/EHS.

               (3)

               Pre tieto účinné látky boli v súlade s ustanoveniami článku 6 ods. 2 a 4 smernice 91/414/EHS zhodnotené vplyvy na ľudské zdravie a životné prostredie pre použitie navrhované žiadateľmi. Spravodajské členské štáty predložili Komisii návrhy hodnotiacich správ o príslušných látkach 4. júna 2003 (klotianidin) a 27. augusta 2002 (petoxamid).

               (4)

               Návrhy hodnotiacich správ členské štáty a Komisia preskúmali v rámci Stáleho výboru pre potravinový reťazec a zdravie zvierat. Preskúmanie bolo ukončené 27. januára 2006 v podobe hodnotiacich správ Komisie pre klotianidin a petoxamid.

               (5)

               Preskúmanie klotianidinu a petoxamidu neodhalilo žiadne otvorené otázky ani obavy, ktoré by vyžadovali konzultáciu s Vedeckým výborom pre rastliny alebo s Európskym úradom pre bezpečnosť potravín, ktorý prevzal úlohu tohto výboru.

               (6)

               Z rôznych vykonaných preskúmaní vyplýva, že od prípravkov na ochranu rastlín obsahujúcich príslušné účinné látky sa dá očakávať, že vo všeobecnosti spĺňajú požiadavky ustanovené v článku 5 ods. 1 písm. a) a b) a v článku 5 ods. 3 smernice 91/414/EHS, najmä pokiaľ ide o použitie, ktoré bolo preskúmané a podrobne opísané v hodnotiacich správach Komisie. Je preto vhodné zaradiť klotianidin a petoxamid do prílohy I k príslušnej smernici s cieľom zabezpečiť, aby sa vo všetkých členských štátoch mohli udeľovať povolenia pre prípravky na ochranu rastlín s obsahom týchto účinných látok v súlade s ustanoveniami tejto smernice.

               (7)

               Bez toho, aby boli dotknuté povinnosti stanovené smernicou 91/414/EHS v dôsledku zaradenia účinnej látky do prílohy I, by sa členským štátom malo po zaradení poskytnúť šesťmesačné obdobie na preskúmanie platných dočasných povolení pre prípravky na ochranu rastlín s obsahom klotianidinu alebo petoxamidu, aby sa zabezpečilo plnenie požiadaviek stanovených v smernici 91/414/EHS, najmä v jej článku 13, a príslušných podmienok uvedených v prílohe I. Členské štáty by mali platné dočasné povolenia zmeniť na trvalé povolenia, meniť a dopĺňať alebo ich odoberať v súlade s ustanoveniami smernice 91/414/EHS. Ako výnimka z uvedenej lehoty by sa malo na predloženie a posúdenie úplnej dokumentácie prílohy III každého prípravku na ochranu rastlín pre každé plánované použitie v súlade s jednotnými zásadami stanovenými v smernici 91/414/EHS poskytovať dlhšie obdobie.

               (8)

               Je preto vhodné smernicu 91/414/EHS zodpovedajúcim spôsobom zmeniť a doplniť.

               (9)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha 1 k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   1.   Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. januára 2007 Komisii bezodkladne oznámia znenie týchto ustanovení a tabuľku zhody týchto ustanovení a tejto smernice.
   Tieto ustanovenia uplatňujú od 1. februára 2007.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   1.   Členské štáty v prípade potreby a v súlade so smernicou 91/414/EHS do 31. januára 2007 zmenia a doplnia alebo odoberú platné povolenia pre prípravky na ochranu rastlín, ktoré obsahujú klotianidin alebo petoxamid ako účinné látky. Do tohto dňa preveria predovšetkým plnenie podmienok prílohy I k spomínanej smernici týkajúce sa klotianidinu a petoxamidu s výnimkou tých, ktoré stanovuje časť B záznamu údajov týkajúcich sa týchto účinných látok, a zároveň sa ubezpečia, že držiteľ povolenia má dokumentáciu vyhovujúcu požiadavkám prílohy II k tejto smernici v súlade s podmienkami článku 13 alebo má prístup k takejto dokumentácii.
   2.   Odchylne od odseku 1 členské štáty prehodnotia najneskôr do 31. júla 2006 každý povolený prípravok na ochranu rastlín, ktorý obsahuje klotianidin alebo petoxamid buď ako jedinú účinnú látku, alebo ako jednu z niekoľkých účinných látok, z ktorých každá bola uvedená v prílohe I k smernici 91/414/EHS, v súlade s jednotnými zásadami ustanovenými v prílohe VI k smernici 91/414/EHS na základe dokumentácie, ktorá vyhovuje požiadavkám prílohy III k príslušnej smernici a s prihliadnutím na časť B záznamu údajov v prílohe I k príslušnej smernici, ktorá sa týka klotianidinu a petoxamidu. Na základe tohto zhodnotenia určia, či prípravok spĺňa podmienky stanovené v článku 4. ods. 1 písm. b), c), d) a e) smernice 91/414/EHS.
   Po tomto určení členské štáty:

               a)

               podľa potreby zmenia a doplnia alebo odoberú povolenie najneskôr do 31. januára 2008 v prípade prípravku s obsahom klotianidinu alebo petoxamidu ako jedinej účinnej látky alebo

               b)

               v prípade prípravku s obsahom klotianidinu alebo petoxamidu ako jednej z niekoľkých účinných látok podľa potreby zmenia a doplnia alebo odoberú povolenie do 31. januára 2008 alebo do dátumu, ktorý na takéto zmeny, doplnenia a odobratia stanovuje príslušná smernica alebo smernice, ktorými táto látka alebo látky boli zaradené do prílohy I k smernici 91/414/EHS, podľa toho, ktorý dátum nastane neskôr.

         Článok 4
   Táto smernica nadobúda účinnosť 1. augusta 2006.
   Článok 5
   Táto smernica je určená členským štátom.

      V Bruseli 7. júla 2006

            Za Komisiu

         Markos KYPRIANOU

            člen Komisie

      (1)  Ú. v. ES L 230, 19.8.1991, s. 1. Smernica naposledy zmenená a doplnená smernicou Komisie 2006/45/ES (Ú. v. EÚ L 130, 18.5.2006, s. 27).

      (2)  Ú. v. ES L 104, 20.4.2002, s. 42.

      (3)  Ú. v. ES L 217, 11.8.2001, s. 14.

      PRÍLOHA
      Na koniec tabuľky v prílohe I k smernici 91/414/EHS sa vkladajú tieto riadky:

                     Číslo

                     Všeobecný názov, identifikačné čísla

                     Názov IUPAC

                     Čistota (1)

                     Nadobudnutie účinnosti

                     Ukončenie platnosti zaradenia

                     Osobitné ustanovenia

                     „123

                     klotianidin
                     CAS č. 210880-92-5
                     CIPAC č. 738

                     (E)-1-(2-chlór-1,3-tiazol-5-ylmetyl)-3-metyl-2-nitroguanidín

                     ≥ 960 g/kg

                     1. augusta 2006

                     31. júla 2016

                     ČASŤ A
                     Povoliť sa môžu iba použitia prípravku ako insekticíd.
                     ČASŤ B
                     Na vykonávanie jednotných zásad prílohy VI sa zohľadňujú závery hodnotiacej správy o klotianidine, a najmä jej dodatky I a II v konečnom znení Stáleho výboru pre potravinový reťazec a zdravie zvierat z 27. januára 2006.
                     Pri tomto celkovom hodnotení by členské štáty mali:

                                 —

                                 venovať mimoriadnu pozornosť ochrane spodných vôd, ak sa účinná látka používa v oblastiach s citlivými pôdnymi a/alebo klimatickými podmienkami,

                                 —

                                 venovať mimoriadnu pozornosť riziku pre vtáky a cicavce živiace sa semenami, ak sa látka používa ako prípravok na ošetrenie semien.

                           Podmienky použitia obsahujú v prípade potreby opatrenia na zníženie rizika.

                     124

                     petoxamid
                     CAS č. 106700-29-2
                     CIPAC č. 655

                     2-chlór-N-(2-etoxyetyl)-N-(2-metyl-1-fenylprop-1-enyl) acetamid

                     ≥ 940 g/kg

                     1. augusta 2006

                     31. júla 2016

                     ČASŤ A
                     Povoliť sa môžu iba použitia prípravku ako herbicíd.
                     ČASŤ B
                     Na vykonávanie jednotných zásad prílohy VI sa zohľadňujú závery hodnotiacej správy o petoxamide, a najmä jej dodatky I a II v konečnom znení Stáleho výboru pre potravinový reťazec a zdravie zvierat z 27. januára 2006.
                     Pri tomto celkovom hodnotení by členské štáty mali:

                                 —

                                 venovať mimoriadnu pozornosť ochrane spodných vôd, ak sa účinná látka používa v oblastiach s citlivými pôdnymi a/alebo klimatickými podmienkami,

                                 —

                                 venovať mimoriadnu pozornosť ochrane vodného prostredia, najmä vyšších vodných rastlín.

                           Podmienky použitia obsahujú v prípade potreby opatrenia na zníženie rizika.
                     Členské štáty v súlade s článkom 13 ods. 5 informujú Komisiu o špecifikácii obchodne vyrábanej technickej suroviny.

         (1)  Ďalšie podrobnosti o identifikácii a špecifikácii účinných látok sa uvádzajú v hodnotiacej správe.“


title: Smernica Komisie 2010/29/EÚ z  27. apríla 2010 , ktorou sa mení a dopĺňa smernica Rady 91/414/EHS s cieľom zaradiť flonikamid (IKI-220) medzi účinné látky (Text s významom pre EHP)

text:
               28.4.2010

               SK

               Úradný vestník Európskej únie

               L 106/9

         SMERNICA KOMISIE 2010/29/EÚ
   z 27. apríla 2010,
   ktorou sa mení a dopĺňa smernica Rady 91/414/EHS s cieľom zaradiť flonikamid (IKI-220) medzi účinné látky
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V súlade s článkom 6 ods. 2 smernice 91/414/EHS prijalo Francúzsko 23. decembra 2003 žiadosť od spoločnosti ISK Biosciences Europe SA o zaradenie účinnej látky flonikamid (IKI-220) do prílohy I k smernici 91/414/EHS. Rozhodnutím Komisie 2004/686/ES (2) sa potvrdilo, že dokumentácia je „úplná“ v tom zmysle, že v zásade spĺňa požiadavky týkajúce sa údajov a informácií stanovené v prílohách II a III k smernici 91/414/EHS.

               (2)

               Účinky tejto účinnej látky na ľudské zdravie a životné prostredie boli posúdené v súlade s ustanoveniami článku 6 ods. 2 a 4 smernice 91/414/EHS, pokiaľ ide o spôsoby použitia, ktoré navrhol žiadateľ. Určený spravodajský členský štát predložil 24. mája 2005 návrh hodnotiacej správy.

               (3)

               Hodnotiacu správu členské štáty a EFSA preskúmali spôsobom partnerského preskúmania a správa bola predložená Komisii 18. decembra 2009 (3) vo forme vedeckej správy EFSA týkajúcej sa flonikamidu. Členské štáty a Komisia v rámci Stáleho výboru pre potravinový reťazec a zdravie zvierat túto správu preskúmali a finalizovali ju 12. marca 2010 vo forme hodnotiacej správy Komisie týkajúcej sa flonikamidu.

               (4)

               Z rôznych vykonaných preskúmaní vyplýva, že možno očakávať, že prípravky na ochranu rastlín, ktoré obsahujú flonikamid, vo všeobecnosti spĺňajú požiadavky stanovené v článku 5 ods. 1 písm. a) a b) a článku 5 ods. 3 smernice 91/414/EHS, najmä pokiaľ ide o použitia, ktoré boli preskúmané a podrobne opísané v hodnotiacej správe Komisie. Preto je vhodné začleniť flonikamid do prílohy I k uvedenej smernici, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami uvedenej smernice.

               (5)

               Bez toho, aby boli dotknuté povinnosti vymedzené v smernici 91/414/EHS v dôsledku zaradenia účinnej látky do prílohy I, členským štátom by sa mala po zaradení poskytnúť lehota šiestich mesiacov na preskúmanie existujúcich dočasných povolení týkajúcich sa prípravkov na ochranu rastlín s obsahom flonikamidu, aby sa zabezpečilo splnenie požiadaviek stanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali zmeniť súčasné dočasné povolenia na trvalé povolenia alebo tieto dočasné povolenia zmeniť a doplniť alebo ich odobrať v súlade s ustanoveniami smernice 91/414/EHS. Odchylne od uvedeného termínu by sa malo poskytnúť dlhšie obdobie na predloženie a posúdenie úplnej dokumentácie prílohy III pre každý prípravok na ochranu rastlín na každé plánované použitie v súlade s jednotnými zásadami ustanovenými v smernici 91/414/EHS.

               (6)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (7)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty prijmú a uverejnia najneskôr do 28. februára 2011 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení a tabuľku zhody medzi uvedenými ustanoveniami a touto smernicou.
   Tieto ustanovenia sa uplatňujú od 1. marca 2011.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   1.   V súlade so smernicou 91/414/EHS členské štáty v prípade potreby do 28. februára 2011 zmenia a doplnia alebo odoberú existujúce povolenia týkajúce sa prípravkov na ochranu rastlín s obsahom flonikamidu ako účinnej látky. Do tohto dátumu overia najmä to, či sú podmienky stanovené v prílohe I k uvedenej smernici týkajúce sa flonikamidu splnené, s výnimkou tých, ktoré sú stanovené v časti B položky týkajúcej sa tejto účinnej látky, a či má držiteľ povolenia dokumentáciu spĺňajúcu požiadavky prílohy II k uvedenej smernici v súlade s podmienkami článku 13 ods. 2 uvedenej smernice, alebo má k takejto dokumentácii prístup.
   2.   Odchylne od odseku 1 prehodnotia členské štáty najneskôr do 31. augusta 2010 každý povolený prípravok na ochranu rastlín s obsahom flonikamidu ako jedinej účinnej látky alebo jednej z viacerých účinných látok, z ktorých všetky sú uvedené v prílohe I k smernici 91/414/EHS, a to v súlade s jednotnými zásadami stanovenými v prílohe VI k smernici 91/414/EHS a na základe dokumentácie spĺňajúcej požiadavky prílohy III k uvedenej smernici a so zohľadnením časti B položky v prílohe I k uvedenej smernici týkajúcej sa flonikamidu. Na základe uvedeného hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po uvedenom určení členské štáty postupujú takto:

               a)

               v prípade výrobku s obsahom flonikamidu ako jedinej účinnej látky podľa potreby zmenia a doplnia alebo odoberú povolenie najneskôr do 29. februára 2012 alebo

               b)

               v prípade výrobku s obsahom flonikamidu ako jednej z viacerých účinných látok podľa potreby zmenia a doplnia alebo odoberú povolenie najneskôr do 29. februára 2012 alebo do dátumu určeného na takúto zmenu a doplnenie alebo odobratie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý z týchto dátumov nastane neskôr.

         Článok 4
   Táto smernica nadobúda účinnosť 1. septembra 2010.
   Článok 5
   Táto smernica je určená členským štátom.

      V Bruseli 27. apríla 2010

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. EÚ L 313, 12.10.2004, s. 21.

      (3)  Vedecká správa EFSA (2010) 8(1):1445, Záver z partnerského preskúmania účinnej látky flonikamid (IKI-220) z hľadiska posúdenia rizika pesticídov dostupná online na www.efsa.europa.eu

      PRÍLOHA
      V prílohe I k smernici 91/414/EHS sa na konci tabuľky dopĺňa táto položka:

                     Číslo

                     Spoločný názov, identifikačné čísla

                     Názov IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „310

                     Flonikamid (IKI-220)
                     č. CAS 158062-67-0
                     č. CIPAC 763

                     N-cyanometyl-4-(trifluórmetyl)nikotínamid

                     ≥ 960 g/kg
                     Toluén ako nečistota nesmie prekročiť 3 g/kg v technickom materiáli.

                     1. septembra 2010

                     31. augusta 2020

                     ČASŤ A
                     Povolené môžu byť len použitia ako insekticíd.
                     ČASŤ B
                     Na uplatňovanie jednotných zásad prílohy VI sa zohľadnia závery hodnotiacej správy týkajúcej sa flonikamidu finalizovanej v Stálom výbore pre potravinový reťazec a zdravie zvierat 22. januára 2010, a najmä jej dodatky I a II.
                     Pri tomto celkovom hodnotení musia členské štáty venovať osobitnú pozornosť:

                                 —

                                 riziku pre prevádzkovateľov a pracovníkov, ktorí opakovane vstupujú na miesta, kde sa použil insekticíd,

                                 —

                                 riziku pre včely.

                           V prípade potreby podmienky povolenia zahŕňajú opatrenia na zníženie rizika.
                     Členské štáty informujú Komisiu v súlade s článkom 13 ods. 5 o špecifikácii technického materiálu, ktorý bol komerčne vyrobený.“

         (1)  Ďalšie podrobnosti týkajúce sa charakteru a špecifikácie účinných látok sú uvedené v hodnotiacej správe.